The Piano

The Piano () 1993ko Jane Campion zinema zuzendariaren film dramatikoa da. Film honetako Michael Nyman konposatzailearen soinu bandak ospe handia bereganatu zuen. 1993ko maiatzaren 15a Canneseko Zinemaldian estreinatu zen.

Filmak zortzi Oscar Sarietarako izendapen jaso zituen, azkenik hiru sari irabaziz: Emakumezko aktore onenaren Oscar Saria (Holly Hunter), Emakumezko bigarren aktore onenaren Oscar Saria (Anna Paquin) eta Jatorrizko gidoi onenaren Oscar Saria (Jane Campion).

 Argumentua 
The Piano filmak 1850ean Eskoziatik Zeelanda Berrira Alistair Stewart (Sam Neill) izeneko gizon batekin ezkontzeko asmoz bere aitak saldua izan eta etorri berria den Ada McGrath (Holly Hunter) emakumearen istorioa kontatzen du, bere alaba Flora (Anna Paquin) eta piano batekin batera datorrelarik. Adak ez du hitz bakar bat ere erran duela urte askotatik, bere ahotsa pianoaren doinuaz ordezkatuz, bere alaba keinu hizkuntzaren bidez haren itzultzailea delarik.

Ada eta Flora Zeelanda Berrira ailegatzean Eskoziatik iritsi diren ontziko eskifaiak bere hartan eta heuren jabetzekin hondartzan beren kaxa lagatzen dituzte. Bere senar berriak Adak pianoa hondartzan utz dezan behartzen du, ondoren pianoa Stewarten auzokidea eta pianoaren doinuaren zaletua den George Baines (Harvey Keitel) deritzon gizon bati saldua delarik, honek hasieran Adari piano ikastaroak irakasteko eskatuko dio, jarraian emakumeak pianoa jotzearen truk gizonak emakumea ukitu ahal izateko tratua eskaintzen diolarik. Hortik aurrera Ada eta Georgek istorioaren nondik norakoa izango den harreman bati hasiera emanen diote.

 Aktoreak 
 Holly Hunter: Ada McGrath
 Harvey Keitel: George Baines
 Sam Neill: Alisdair Stewart
 Anna Paquin: Flora McGrath
 Kerry Walker: Morag izeba
 Geneviève Lemon: Nessie
 Tungia Baker: Hira
 Ian Mune: Erreberendoa

 Soinu Banda 
Nahiz eta filmean pianozko musikak Holly Hunter aktoreak berak jo zituen, soinu banda eta piano doinu kitzikagarri eta ezagunaren konposatzailea Michael Nyman izan zen. Soinu banda honako hauek osatzen dute:

 To The Edge Of The Earth 4:06
 Big My Secret 2:51
 A Wild And Distant Shore 5:50
 The Heart Asks Pleasure First 1:33
 Here To There 1:02
 The Promise 4:14
 A Bed Of Ferns 0:46
 The Fling 1:28
 The Scent Of Love 4:16
 Deep Into The Forest 2:58
 The Mood That Passes Through You 1:13
 Lost And Found 2:24
 The Embrace 2:36
 Little Impulse 2:11
 The Sacrifice 2:46
 I Clipped Your Wing 4:34
 The Wounded 2:26
 All Imperfect Things 4:03
 Dreams Of A Journey 5:30
 The Heart Asks Pleasure First/The Promise (Edit) 3:11

 Bitxikeriak 
Kurt Cobain estatubatuar abeslari eta musikariak hil aurretik ikusi zuen azken filma izan zen.

 Kanpo estekak 
 The Piano filmaren IMDBko fitxa irakurgai 

Kategoria:Australiako film dramatikoak
Kategoria:Zeelanda Berriko filmak
Kategoria:Frantziako film dramatikoak
Kategoria:Jatorrizko gidoi onenaren Oscar Saria irabazi duten filmak
Kategoria:Emakumezko aktore onenaren Oscar Saria irabazi duten filmak
Kategoria:Emakumezko bigarren aktore onenaren Oscar Saria irabazi duten filmak
Kategoria:Amodiozko drama filmak
Kategoria:Maoriei buruzko filmak
Kategoria:Film feministak
Kategoria:Zeinu hizkuntzeko filmak
Kategoria:Urrezko Palma irabazi duten filmak
Kategoria:Zeelanda Berrian girotutako filmak
Kategoria:1850eko hamarkadan girotutako filmak
Kategoria:Maorierazko filmak¡
Kategoria:BAFTA film saridunak
Kategoria:Film gotikoak